29 देस निकारे क दसएँ बरिस क दसएँ महीने क बारहवें दिन मोर सुआमी यहोवा क बचन मोका मिला। उ कहेस, 2 "मनई क पूत, मिस्र क राजा फिरौन कइँती धियान द्या, मोरे बरे ओकर तथा मिस्र क बिरूद्ध कछू कहा। 3 कहा, 'मोर सुआमी यहोवा इ कहत हः
"'हे मिस्र क राजा फिरौन, मइँ तोहरे खिलाफ हउँ।
तू नील-नदी क किनारे विस्राम करत भए बिसाल मगरमच्छ अहा।
तू कहत रह्या, "इ मोर नदी अहइ।
4 "'किन्तु मइँ तोहरे जबड़न मँ हुक डालउब।
नील नदी क मछरियन तोहरी चमड़ी स चिपक जइहीं।
बाहेर कइके झुरान भुइँया पइ लोकाइ देब, 5 तू धरती पइ गिरब्या,
अउर कउनो न तोहका उठाई, न ही दफनाई।
मइँ तोहका जंगली जनावरन अउ पंछियन क देब,
तू ओनकर भोजन बनब्या।
कि मइँ यहोवा हउँ।
"'मइँ एन कामन क काहे करब?
काहेकि इस्राएल क लोग सहारे बरे मिस्र पइ भरोसा किहस।
किन्तु मिस्र सिरिफ दुर्बल घास क तिनका निकरा।
अउर मिस्र सिरिफ ओनके हाथन अउ काँधन क छेद किहेस।
उ पचे सहारे बरे तोह पइ आस्रित रहेन।
8 एह बरे मोर सुआमी यहोवा इ कहत हः
"मइँ तोहरे खिलाफ तरवार लिआउब।
मइँ तोहरे सबहिं लोगन अउर जनावरन क नस्ट करब।
9 मिस्र खाली अउ नस्ट होइ जाई।
17 देस निकारे क सत्ताइसवें बरिस क पहिले महीने क पहिले दिन यहोवा क बचन मोका मिला। उ कहेस, 18 "मनई क पूत, बाबुल क राजा नबूकदनेस्सर सोर क खिलाफ आपन फउज क भीसण जुद्ध मँ लगाएस। उ पचे हर एक फउजी क बार कटवाइ दिहेन। भारी वजन ढोवइ क कारण हर एक वंधा रगड़ स नंगा होइ गवा। नबूकदनेस्सर अउर ओकर फउज सोर क हरावइ बरे कठिन जतन किहस। किन्तु उ पचे ओन कठिन जतनन स कछू पाइ न सकेन।" 19 एह बरे मोर सुआमी यहोवा कहत ह, "मइँ बाबुल क राजा नबूकदनेस्सर क मिस्र देस देब अउर नबूकदनेस्सर मिस्र क लोगन क लइ जाइ। नबूकदनेस्सर मिस्र क कीमती चिजियन क लइ जाइ। इ नबूकदनेस्सर क फउज क मजदूरी होइ। 20 मइँ नबूकदनेस्सर क मिस्र देस ओकर कठिन जतन के पुरस्कार क रूप मँ दिहेउँ ह। काहेकि उ पचे मोरे बरे काम किहन।" मोर सुआमी यहोवा इ कहेस।
Awadhi Bible: Easy-to-Read Version. Copyright © 2005 Bible League International.
